
Către,

BIROUL PERMANENT AL CAMEREI DEPUTAȚILOR

Vă înaintăm, alăturat, raportul asupra Proiectului de Lege privind abilitarea Guvernului de a emite ordonanțe, trimis Comisiei juridice, de disciplină și imunități pentru dezbatere în fond, în procedură de urgență, cu adresa nr.PL-x 364/2023 din 30 mai 2023, înregistrat cu nr.4c-13/617 din 30 mai 2023.

În raport cu obiectul și conținutul său, inițiativa legislativă face parte din categoria legilor ordinare.

PREŞEDINTE,

Laura VICOL
        



PARLAMENTUL ROMÂNIEI

CAMERA DEPUTAŢILOR

COMISIA JURIDICĂ, DE DISCIPLINĂ ŞI IMUNITĂŢI
        Bucureşti, 13 iunie 2023
  PL-x 364/2023
RAPORT

asupra

 proiectului de Lege privind abilitarea Guvernului de a emite ordonanţe

În conformitate cu prevederile art. 95 şi art.117 alin.(1) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege privind abilitarea Guvernului de a emite ordonanţe, trimis cu adresa nr. PL-x 364 din 30 mai 2023 şi înregistrat cu nr.4c-13/617 din 30 mai 2023.
Senatul, în calitate de primă Cameră sesizată, a dezbătut şi adoptat proiectul de lege în şedinţa din ziua de 24 mai 2023.
Camera Deputaţilor este Cameră decizională, în conformitate cu dispoziţiile art.75 alin.(1) şi (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare abilitarea Guvernului de a emite ordonanțe în domenii care nu fac obiectul legilor organice, de la încheierea primei sesiuni ordinare a anului 2023, până la reluarea lucrărilor Parlamentului în cea de-a doua sesiune ordinară a anului 2023.
Consiliul Legislativ a avizat favorabil proiectul de lege, cu observaţii şi propuneri, conform adresei cu nr.451 din 3 mai 2023.                                                                                     
Potrivit prevederilor art.115 alin.(1) din Constituţia României, republicată, abilitarea Guvernului se face doar pentru domenii care nu fac obiectul legilor organice. 

În situaţia menţionării generice a domeniilor în care se vor emite ordonanţe, fiecare caz în parte va trebui analizat cu ocazia elaborării proiectului de ordonanţă a Guvernului, astfel încât reglementările emise să nu cuprindă dispoziţii care ar fi de nivelul legilor organice.


Deoarece prin proiect se prevăd şi intervenţii asupra unor legi adoptate la nivel organic, precum şi asupra unor ordonanţe de urgenţă aprobate prin legi organice, este necesar ca schimbările dorite să se refere doar la dispoziţii cu caracter ordinar din cadrul respectivelor acte normative, pentru a se respecta deciziile Curţii Constituţionale în materie.

      
Proiectul de lege stabileşte următoarele domenii de reglementare pentru care se solicită abilitarea Guvernului de a emite ordonanţe pe perioada vacanţei parlamentare, şi anume:
I. FINANŢE ŞI ECONOMIE
II. DEZVOLTARE, LUCRĂRI PUBLICE ȘI ADMINISTRAȚIE
III. AFACERI INTERNE
IV. SĂNĂTATE
          V. TRANSPORTURI ȘI INFRASTRUCTURĂ
VI. SPORT
VII. CULTURĂ
VIII. CERCETARE
IX. INVESTIȚII ȘI PROIECTE EUROPENE
X. Prorogarea sau modificarea unor termene prevăzute în acte normative cu putere de lege.
Proiectul de lege prevede ca ordonanţele emise de Guvern să fie supuse spre aprobare Parlamentului, potrivit procedurii legislative, până la reluarea lucrărilor Parlamentului în cea de-a doua sesiune ordinară a anului 2023. Nerespectarea termenului atrage încetarea efectelor ordonanţei.

În conformitate cu prevederile art.62 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat proiectul de lege supus aprobării în şedinţa din ziua de 13 iunie 2023.

La şedinţa Comisiei juridice, de disciplină şi imunităţi, deputaţii au fost prezenţi conform listei de prezenţă.

La dezbaterea proiectului de lege a participat domnul Cătălin Giulescu, director general D.G.E.P. – Ministerul Afacerilor Interne.
În urma examinării proiectului de lege şi a opiniilor exprimate, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor, spre dezbatere şi adoptare, un raport de adoptare a proiectului de Lege privind abilitarea Guvernului de a emite ordonanţe, cu amendamentele admise din Anexa nr. 1 și cu amendamentul respins din Anexa nr. 2 la prezentul raport.

În raport cu obiectul şi conţinutul său, proiectul de lege face parte din categoria legilor ordinare şi urmează a fi adoptat în conformitate cu prevederile art.76 alin. (2) din Constituţia României, republicată.
                    
 PREŞEDINTE,                                     
                        SECRETAR,

                   
                      Laura VICOL


                                     Ladányi László-Zsolt
Consilier parlamentar










Rodica Penescu
 Anexa nr.1

AMENDAMENTE ADMISE:
Proiect de Lege privind abilitarea Guvernului de a emite ordonanțe

	Nr. crt.
	Text Senat
	Text propus de comisie

(autorul amendamentului)
	Motivare/Observaţii

	1.
	Lege

privind abilitarea Guvernului de a emite ordonanţe
	Nemodificat
	

	2.
	Art. l. - În temeiul art.115 alin.(l) din Constituția României, republicată, Guvernul este abilitat ca, de la data intrării în vigoare a prezentei legi, dar nu înainte de încheierea primei sesiuni ordinare a anului 2023, și până la reluarea lucrărilor Parlamentului în cea de a doua sesiune ordinară a anului 2023, să emită ordonanțe în domenii care nu fac obiectul legilor organice, după cum urmează:
	Nemodificat


	

	3.
	I. FINANŢE ŞI ECONOMIE:
	Nemodificat
	

	4.
	1. rectificarea bugetului de stat pe anul 2023;
	Nemodificat
	

	5.
	2. rectificarea bugetului asigurărilor sociale de stat pe anul 2023;
	Nemodificat


	

	6.
	3. reglementarea unor măsuri fiscal-bugetare;
	Nemodificat


	

	7.
	4. modificarea art.III și IV din Legea nr.191/2011 pentru modificarea și completarea Legii nr.672/2002 privind auditul public intern, cu modificările ulterioare;


	Nemodificat


	

	8.
	5. modificarea şi completarea Legii nr.207/2015 privind Codul de procedură fiscală, cu modificările şi completările ulterioare;


	Nemodificat


	

	9.
	6. modificarea şi completarea Legii nr.227/2015 privind Codul fiscal, cu modificările şi completările ulterioare;


	Nemodificat
	

	10.
	7. modificarea şi completarea Ordonanţei de urgenţă a Guvernului nr.39/2018 privind parteneriatul public-privat, cu modificările şi completările ulterioare;


	Nemodificat


	

	11.
	8. modificarea Legii nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările şi completările ulterioare şi a Legii nr. 164/2014 privind unele măsuri pentru accelerarea şi finalizarea procesului de soluţionare a cererilor formulate în temeiul Legii nr.9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, precum şi al Legii nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947, şi pentru modificarea unor acte normative, cu modificările ulterioare;


	Nemodificat


	

	12.
	9. modificarea art.3 alin.(l) din Ordonanţa de urgenţă a Guvernului nr.23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, aprobată cu completări prin Legea nr.360/2004, cu modificările şi completările ulterioare, precum şi modificarea art.II alin.(3) din Legea nr. 113/2013 pentru aprobarea Ordonanţei de urgenţă a Guvernului nr.93/2012 privind înfiinţarea, organizarea şi funcţionarea Autorităţii de Supraveghere Financiară;


	9. modificarea art.3 alin.(l) din Ordonanţa de urgenţă a Guvernului nr.23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, aprobată cu completări prin Legea nr.360/2004, cu modificările şi completările ulterioare;

Aprobat:

Comisia juridică, de disciplină și imunități (Grupurile PSD, PNL, UDMR, AUR și minorități)

	OBSERVAȚIE

Departamentul Legislativ

Nota nr.4a/96/12.06.2023

“La art. 1 cap. I pct. 9 sunt prevăzute intervenții legislative cu privire la două acte normative: OUG nr.23/2004 și Legea nr.113/2013, desi în celelalte puncte ale legii sunt redate în mod distinct.”



	13.
	---------------------------------------------------
	10. modificarea art.II alin.(3) din Legea nr. 113/2013 pentru aprobarea Ordonanţei de urgenţă a Guvernului nr.93/2012 privind înfiinţarea, organizarea şi funcţionarea Autorităţii de Supraveghere Financiară;

Aprobat:

Comisia juridică, de disciplină și imunități (Grupurile PSD, PNL, UDMR, AUR și minorități)

	Ca urmare a introducerii acestui nou punct, se vor renumerota punctele următoare.

	14.
	10. modificarea şi completarea Ordonanţei de urgenţă a Guvernului nr.77/1999 privind unele măsuri pentru prevenirea incapacităţii de plată, aprobată cu modificări prin Legea nr.211/2001, cu modificările ulterioare;


	10 devine 11
	

	15.
	11. modificarea şi completarea Ordonanţei de urgenţă a Guvernului nr.109/2011 privind guvernanța corporativă a întreprinderilor publice, aprobată cu modificări şi completări prin Legea nr.111/2016, cu modificările şi completările ulterioare.
	11 devine 12 
	

	16.
	II. DEZVOLTARE, LUCRĂRI PUBLICE ŞI ADMINISTRAŢIE:
	Nemodificat
	

	17.
	1. modificarea și completarea art.8 din Legea nr.315/2004 privind dezvoltarea regională în România, cu modificările și completările ulterioare;


	Nemodificat
	

	18.
	2. modificarea şi completarea Ordonanței Guvernului nr.25/2001 privind înființarea Companiei Naţionale de Investiţii „C.N.I.” - S.A, aprobată cu modificări prin Legea nr.l 17/2002, cu modificările şi completările ulterioare;


	Nemodificat
	

	19.
	3. reglementarea unor măsuri privind derularea unor programe de consolidare a clădirilor cu risc seismic.


	Nemodificat
	

	20.
	III. AFACERI INTERNE:
	Nemodificat
	

	21.
	1. modificarea şi completarea Legii nr.119/1996 cu privire la actele de stare civilă, republicată, cu modificările şi completările ulterioare;
	Nemodificat
	

	22.
	2. modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, republicată, cu modificările şi completările ulterioare.
	Nemodificat


	

	23.
	IV. SĂNĂTATE:
	Nemodificat
	

	24.
	1. modificarea si completarea Legii nr.201/2016 privind stabilirea condiţiilor pentru fabricarea, prezentarea şi vânzarea produselor din tutun şi a produselor conexe şi de modificare a Legii nr.349/2002 pentru prevenirea şi combaterea efectelor consumului produselor din tutun, cu modificările ulterioare, precum şi a Legii nr.349/2002 pentru prevenirea şi combaterea efectelor consumului produselor din tutun, cu modificările şi completările ulterioare;


	Nemodificat
	

	25.
	2. modificarea şi completarea Legii nr.95/2006 privind reforma în domeniul sănătăţii, republicată, cu modificările şi completările ulterioare, precum şi modificarea şi completarea unor acte normative cu impact în domeniul sănătăţii;
	Nemodificat
	

	26.
	3. modificarea şi completarea Legii nr.185/2017 privind asigurarea calităţii în sistemul de sănătate, cu modificările şi completările ulterioare;


	Nemodificat
	

	27.
	4. modificarea şi completarea Ordonanţei Guvernului nr.42/2004 privind organizarea activităţii sanitar - veterinare şi pentru siguranţa alimentelor, aprobată cu modificări şi completări prin Legea nr.215/2004, cu modificările şi completările ulterioare;
	Nemodificat
	

	28.
	5. modificarea şi completarea Legii nr.249/2020 privind prevenţia şi depistarea precoce a diabetului;
	Nemodificat
	

	29.
	6. modificarea şi completarea Legii nr.152/2020 privind organizarea şi finanţarea serviciilor de promovare a sănătăţii şi prevenire a îmbolnăvirilor.
	Nemodificat
	

	30.
	V. TRANSPORTURI ŞI INFRASTRUCTURĂ:
	Nemodificat
	

	31.
	1. modificarea şi completarea Ordonanţei Guvernului nr.43/1997 privind regimul drumurilor, republicată, cu modificările şi completările ulterioare;


	Nemodificat
	

	32.
	2. modificarea şi completarea Legii nr.50/1991 privind autorizarea executării lucrărilor de construcţii, republicată, cu modificările şi completările ulterioare;


	Nemodificat


	

	33.
	3. modificarea şi completarea Legii nr.10/1995 privind calitatea în construcţii, republicată, cu modificările şi completările ulterioare;


	Nemodificat
	

	34.
	4. modificarea şi completarea unor acte normative din domeniul feroviar;
	Nemodificat
	

	35.
	5. reglementări privind inspecția tehnică și supravegherea prin acțiuni de inspecție tehnică în domeniul feroviar, transportul cu metroul, metroul ușor, monorai și transportul urban, suburban și regional pe șine, căile ferate cu caracter de patrimoniu, de muzeu sau turistic.
	5. reglementări privind inspecţia tehnică şi supravegherea prin acţiuni de inspecţie tehnică în domeniul feroviar, transportului cu metroul, metroul uşor, monorai şi transportului urban, suburban, regional pe şine și al căilor ferate cu caracter de patrimoniu, de muzeu sau turistic.

Aprobat:

Comisia juridică, de disciplină și imunități (Grupurile PSD, PNL, UDMR, AUR și minorități)

	OBSERVAȚIE

Departamentul Legislativ

Nota nr.4a/96/12.06.2023

“La art. 1 cap. V vă supunem atenției analizarea normei din perspectiva redactării conținutului normativ în acord cu intenția de reglementare, care nu este clar redată. Astfel, în cuprinsul enumerării “”reglementări privind inspecția tehnică și … acțiuni de inspecție tehnică în domeniul feroviar, transportul cu metroul … și transportul urban … căile ferate” cuvântul “transportul”, la fel ca termenul “căile”, pare în acord gramatical cu termenul “reglementări”, dar poate determina cuvântul “domeniul”, amplasat chiar înaintea enumerării, și în acest caz prevederea ar necesita reformulare “domeniul feroviar, transportului cu metroul … și transportului urban … și al căilor ferate”.

	36.
	VI. SPORT:
	Nemodificat
	

	37.
	- modificarea şi completarea Legii educaţiei fizice şi sportului nr.69/2000, cu modificările şi completările ulterioare.
	Nemodificat
	

	38.
	VII. CULTURĂ:


	Nemodificat
	

	39.
	1. modificarea şi completarea Ordonanţei de urgenţă a Guvernului nr.189/2008 privind managementul instituţiilor publice de cultură, aprobată cu modificări şi completări prin Legea nr.269/2009, cu modificările şi completările ulterioare;


	Nemodificat


	

	40.
	2. modificarea şi completarea Legii monumentelor de for public nr.120/2006, cu modificările şi completările ulterioare;


	Nemodificat
	

	41.
	3. modificarea şi completarea Legii nr.182/2000 privind protejarea patrimoniului cultural naţional mobil, republicată, cu modificările şi completările ulterioare;


	Nemodificat
	

	42.
	4. modificarea şi completarea Ordonanţei Guvernului nr.47/2000 privind stabilirea unor masuri de protecţie a monumentelor istorice care fac parte din lista patrimoniului mondial, aprobată cu modificări şi completări prin Legea nr.564/2001, cu modificările şi completările ulterioare.
	Nemodificat
	

	43.
	VIII. CERCETARE:
	Nemodificat


	

	44.
	măsuri privind reforma carierei de cercetător.
	Nemodificat


	

	45.


	IX. INVESTIŢII ŞI PROIECTE EUROPENE:


	Nemodificat


	

	46.


	1. măsuri în domeniul gestionării fondurilor europene aferente politicii de coeziune 2014-2020;


	Nemodificat
	

	47.
	2. măsuri în domeniul gestionării fondurilor europene aferente politicii de coeziune 2021-2027;


	Nemodificat


	

	48.
	3. reglementări legislative privind gestionarea fondurilor europene alocate României prin Mecanismul de redresare și reziliență;


	3. reglementări privind gestionarea fondurilor europene alocate României prin Mecanismul de redresare și reziliență;

Aprobat:

Comisia juridică, de disciplină și imunități (Grupurile PSD, PNL, UDMR, AUR și minorități)

	OBSERVAȚIE

Departamentul Legislativ

Nota nr.4a/96/12.06.2023
“La art. 1 cap. IX pct. 3 și 4, vă supunem atenției analizarea sintagmei “reglementări legislative privind” cu referire la ordonanțele emise de Guvern în temeiul legii de abilitare și eliminarea termenului “legislative”.”

	49.
	4. reglementări legislative necesare pentru îndeplinirea jaloanelor și țintelor din cadrul Planului Național de Redresare și Reziliență al României.
	4. reglementări necesare pentru îndeplinirea jaloanelor și țintelor din cadrul Planului Național de Redresare și Reziliență al României.
Aprobat:

Comisia juridică, de disciplină și imunități (Grupurile PSD, PNL, UDMR, AUR și minorități)

	

	50.
	X. Prorogarea sau modificarea unor termene prevăzute în acte normative cu putere de lege.
	Nemodificat


	

	51.
	Art. 2 - În conformitate cu dispozițiile art.115 alin.(3) din Constituția României, republicată, ordonanțele emise de Guvern în temeiul art. l vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în cea de a doua sesiune ordinară a anului 2023. Nerespectarea termenului atrage încetarea efectelor ordonanței.
	Nemodificat


	


     












 Anexa nr.2

AMENDAMENT RESPINS:

	Nr. crt.
	Text

proiect de Lege
	Amendamente propuse

(autorul amendamentului)
	Motivare respingere

	1.
	I. FINANŢE ŞI ECONOMIE:
6. modificarea şi completarea Legii nr.227/2015 privind Codul fiscal, cu modificările şi completările ulterioare;


	6. modificarea şi completarea Legii nr.227/2015 privind Codul fiscal, cu modificările şi completările ulterioare, cu excepția creșterii taxelor și impozitelor;
Autor amendament:
Deputat Oana Murariu – USR

